Videolla Holoportation: Scifistä totta Microsoftin teknologialla - AfterDawn
AfterDawn > Uutiset > Videolla Holoportation: Scifistä totta Microsoftin teknologialla
Videolla Holoportation: Scifistä totta Microsoftin teknologialla
Kirjoittaja AfterDawn @ 26.3.2016 23:59
Microsoft tutkimusosaston viime vuosien yksi tärkeimmistä tuotteistuksista on ollut HoloLens. Kolmiulotteisia hologrammeja tosimaailmaan päähineen avulla luova laite on vielä kehityksen alla, mutta se on nähty jo useissa lehdistötilaisuuksissa ja kehittäjäversio on ennakkotilattavana.
Kolmen tonnin kehittäjäversio on vielä kaukana joka kodin vempeleestä, mutta se ei estä Microsoft Researchiä kehittämästä mielenkiintoisia sovelluksia laitteen avulla. Yhtiön propellihattujen tuloksena on nyt esitelty holoportation-sovellusta, joka mahdollistaa ihmisten välisen kanssakäymisen hologrammien avulla.
Sovelluksen, HoloLensin ja kameroiden avulla voidaan luoda etäyhteyden takana olevista objekteista ja ihmisistä hologrammit omaan tilaan liki reaaliajassa. Video kuitenkin kertonee teknologian mahdollisuuksista paremmin kuin tuhat sanaa, joten nauttikaa oheisen videon kenties hieman Star Trekin Holodeckin (tai Star Warsin hologrammivideoiden) kaltaisesta teknologiasta.
<Uuden universaalin Skypen testaus alkaa >PlayStation 4:n parannettu versio tulee myyntiin jo ennen lokakuuta